25. APRILLIL 1936 


Kodukoha ilu ja elu tundmaõppimisest. 
Dr. 0. Loorits. 


Suvel 1871 tegi Koidula koos oma isa ja 
* vennaga pikema ringreisi läbi Soome, vai- 
mustus südamepõhjani vennasrahvast ja 
selle imekaunist maast, ei jõudnud küllalt 
ülistada Soome vett ega metsa, kive ega 
künkaid. Siis sõitis ta tagasi koju, tegi 
pisema keeru ka mööda Eestit ja hakkas 
endisest veel selgemini nägema, et Eestigi 
on kaunis maa, et meiegi veed ja metsad, 
mäed ja murud kütkestavad oma õrna 
iluga. Ja laulik-neiu kirjutas oma Soome 
professorist ,,;papale“ - Yrjö-Koskinen'ile, 
et meie maa ei ole küll nii kalju- ja vete- 
rikas, kuid ilus, ilus ikkagi. 

Eks juhtu seda siiamaani, et võõrast 
joobutakse, võõrast kiidetakse, võõrsile 
ihatakse, kuna oma ligema ümbruse ilu ja 
võlu ei nähta, oma kodu ei sallita, ise- 
ennastki alamaks peetakse võõraste kõr- 
val. Eks juhtu seda küllalt, et alles võõr- 
silt koju tagasi tulles ' avanevad silmad 
oma väärikamaks hindamiseks. Ningsee 
on juba kõikumatu isamaa-armastus, mis 
pärast kõige võõra tundmaõppimist seda 
selgemale veendumusele jõuab, 
maa, oma rahvas, oma kodu, oma ümb- 
rus, need on südamele kõige lähemad ja 


et oma 


kõige kallimad, nende eest ja nende 
kasuks tuleb töötada, väärib võidelda, 
peab kannatamagi, kui vaja. 

Aga mitte ainult oma koduse ilu, vaid 
ka oma koduse elu nägemiseks on meie 


silmad sageli liigagi kinni. Kogu maa- 


ilma me tunneme, teiste väikeste ja 
suurte rahvaste väikesi ja suuri tegusid 
me peame meeles, kuid mida me teame 
oma koduküla, oma koduvalla suurtest 
meestest ja nende suurtest, vägagi suur- 
test sangaritegudest? Mida me teame 
üldse oma koduvalla minevikust, 
koduküla rajamisest, 


oma 
oma sugukonnagi 
ajaloost, jah, omaenda esivanemate põl- 
vest põlve kestnud vägitöist?! 

Muidugi on mõnus vabana ja mure- 
tuna elada oma kodus, kas oleme aga kül- 
lalt mõtelnud, kui palju muret ja vaeva 
on nõudnud sellise kodu loomine meie 
isadelt ja esiisadelt? Moodsa kultuuri 
hüvesid on hea nautida, kui vanad ent 
sellised hüved õige on ja millised puudu- 
sed või pahed on olnud enne neid? Oma 
viljakaks haritud ja kauniks kasvatatud 
loodust on kerge kiita, kuid milline see 
jumala loodus“ on olnud varem? mil- 

liste jõupingutustega see on muudetud 
kultuurseks? kuidas inimene ise, jah, 
kuidas kogu eesti tööka ja targa talu- 
pojarahva meel ja maitse, tahe ja tarve 
on ka omaltpoolt aastasadu ,loonud“ 
loodust ja seega elu jumalikust protses- 
sist osa võtnud? 


Eesti Rahvaluule Arhiivis leidub haru- 
kordselt väärtuslik köide , Räpina kihel- 
konna ajaraamat“, mille on paberile jääd- 
vustand juba 1876. a. Jakob Jagomann 
ja mis pakub meile täpsaid andmeid selle 
kohta, mil aastal ja mis taludesse on 
Räpina kihelkonna valdades esmakord- 
selt saadud sellised ,imeasjad“ nagu 
klaasaknad, korstnad, rautatud vankrid, 
õunapuu-aiad jne. Ja mis te arvate, 
kunas? — Klaasaknad alles 1800, õuna- 
puu-aiad alles 1820, korstnad ja rauta- 
tud vankrid 1830, rautatud reed 1840... 


Edasi järgnevad teated koolidest ja 
vaimuelust, kirikust ja üusuasjust, teo- 
orjusest ja talupoegade rahutusist, sõda- 
dest ja näljast, sissidest ja röövikuist — 
oh, õudsed leheküljed täis võitlust ja 
kannatust, täis viletsust ja vaevlemist, 
kuid oma viletsuses just seda võimsamalt 
mõjuvad ja oma vaevlemistes seda väge- 
vamat jõudu andvad. Sest aina selgemini 
tunneme, millise vägiteo on sooritand 
eesti rahvas üheainsa sajandi jooksul, 
kuna teised rahvad on nokitsend are- 
neda aastasadu, kuid pole suutnud meid 
siiski maha matta ega endast arengus 
tahagi jätta. 


Kehtiv korraldus rühmade ja malev- 
kondade pöördumistel valitsusasutiste 
poole. 


Noorkotkaste üksuste pöördumised va- 
litsusasutiste ja maa- ning linnavalitsuste 
poole võivad toimuda Noorte Kotkaste ma- 
leva staapide kaudu, kes need vajaduse 
järgi edasi saadab, tarbekorral 
liidu maleva pealiku kaudu. Pöördumi- 
sed riiklike keskasutiste poole peavad 
toimuma Noorte Kotkaste Peastaabi kau- 


kaitse- 


Kus on aga teiste kihelkondade aja- 
raamatud? Kus on meie kodukoha mine- 
viku-mälestused üldse? Kus on rahva- 
pärimused meie kodukoha taludest ja 
küladest, põldudest ja karjamaadest, nii- 
tudest ja metsadest, soodest ja rabadest, 
mägedest ja orgudest, jõgedest ja järve- 
dest, allikaist ja kividest, pühadest pai- 
kadest ja ajaloolistest kohtadest, endis- 
aja elust ja olust, sündmustest ja juhtu- 
mustest, isikuist ja nende tegudest, ühis- 
kondlikust ja majanduslikust elust, suhe- 
test omavahel ja teistega, õiguslikest 
normidest ja kommetest, ühisettevõtteist 
ja organisatsioonest, aktiivsest võitlusest 
ja passiivsest vastupanust? Ei tohi nimelt 
unustada, et igal põllul ja peenral, aial ja 
varemel, ojal ja metsatukal on kah oma 
ajalugu, ja armsaks nad muutuvad 
meile seda enam, mida paremini me neid 
tunneme, mida enam teame nende aja- 
lugu. 

Kodukoha-uurimine ja rahvapärimuste 


paberile jäädvustamine on see suur ülesan- 


ne, millele Eesti Rahvaluule Arhiivi juhata- 
jana kõigi oma kodukohta tõeliselt armasta- 
vate noorte tähelepanu juhiksin ja kaas- 
abi paluksin. See on töö, mida üksinda 
vaevalt suudetakse sooritada, vaid mis 
eeldab organiseeritud koostööd. Ja selle- 
pärast oleksid just noorkotkaste distsipli- 
neeritud rühmad siin eriti teretulnud oma 
huvi osutama ja võimeid karastama. Teh- 
nilisi juhiseid ja töökavasid 
suurima heameelega Eesti 
Arhiiv, Tartu, Aia tn. 42. 


saadaks 
Rahvaluule 


du. Pöördumised kaitseväe poole varus- 
tise ja tarvilikkude õppeabinõude, samuti 
ka instruktorite-lektorite saamiseks või- 
vad toimuda vaid kaitseliidu kohaliku 
maleva pealiku kaudu, milleks vastava 
sooviga esineb noortemaleva staap oma 
pealiku või vanema kaudu. Kaitseväest 
saadud varustise ja abinõude korrashoiu 
eest vastutab noorteüksuse vanem, kel- 
lele kaitseliidu maleva poolt saadud va- 


rustis välja antakse. 


ad 

Asugem organisatsiooni aastapäeva 
ettevalmistusile. 
Noortemagister A. Allik. 


Käesoleva aasta 27. mail pühitseb 
Noorte Kotkaste organisatsioon 6-ndat 
aastapäeva. Sel päeval kinnitati 1930. a. 
Kaitseliidu Vanematekogu poolt Noorte 
Kotkaste ,,Põhimäärused“ ja valiti pea- 
vanem, millega pandi alus meie jõudsalt 
kasvavale ja arenevale organisatsioonile. 

Meie kohus on igal aastal mälestada 
väärikalt seda tähtpäeva, tuletades meel- 


anda lastevanemate ja seltskonna osavõ- 
tul pidulikumat ilmet, on soovitav aasta- 
päeva pühitsemist toimetada kas 24. mail 
või suvepühadel. Kui piirdutakse ainult 
oma rühmaga, peamiselt maarühmades, 
kasutatagu selleks 27. maid. Siis on 
koolitöö lõppemas ja see pidulik aasta- 
päeva koondus tähistab ühtlasi ka suvise 


tegevuse ettevalmistava perioodi lõppu, 


Noorte Kotkaste Sõprade seltside esimehi. 


E. Habicht, 
Tartumaa. 


de organisatsiooni loomise raskusi ja neid 
mehi, kelle töö on nii rohket vilja kand- 
nud. 

Nimetatud tähtpäev langeb ilusale aja- 
le, kuid ajale, kus eriti kooli-noorsugu 
on, seotud lõppeksamite, pidude, ekskur- 
sioonide ja muuga, mis tahab võtta aja 
juhil ning noorel. Kuid sellele vaatamata 
pühitseb iga noorkotkaste üksus rühmast 
malevani, kas eraldi või koos nimetatud 
päeva, milleks allpool antud mõningad 
mõtted selle läbiviimiseks. 

Ettevalmistusi selleks alake juba nüüd. 
Ärge lükake seda edasi ajale, kus muud 
tööd selleks vähem aega jätavad. Vas- 
tavalt kohalikele oludele, või et päevale 


A. Kasterpalu, 
Lääne. 


A. Uesson, 
Tallinna. 


millist ilmet aastapäeva pühitsemine kõik- 
jal peaks kandma. 

Linnades ja alevites korraldada rong- 
käike kas kirikusseminekuks või avalikule 
väljakule, linnamäele, et toimetada vabas 
looduses aastapäeva mälestamist kõnede, 
võistluste, mängude ja - ettekannetega. 
Üksustel, kel on lipuvalmistamine käsil, 
pole soodsamat juhtu selle õnnistamiseks 
ja vastuvõtmiseks. Suuremaarvulisel kok- 
kutulekul kindlasti ei jäeta arvestamata 
langenud sangareid pärjapanekuga mõne 
langeriu hauale või Vabadussõja monu- 
mendile. Õhtul korraldada lõkketuli mõnes 
looduslikult kaunis kohas, mis võiks seo- 
ses olla tõrvikutega rongkäiguga. Selle 

arvel tuleb aga päevaseid ettevõtteid vä- 
hendada. 


Lõkketule korraldamine ei peaks üle 
jõu käima ka üksikul rühmal. Päevasel 
koondusel korraldada tõotuse andmist 
neile, kes talvel on jõudnud pesakotka 
astmesse, välja jagada tunnustusväljen- 
dised, auhinnad ja diplomid. Kodutütarde 
või naiskodukaitse poolt ei oleks üleliigne, 
kui pidulikule koondusele järgneks meele- 
olurikas teeõhtu, sest enamjagu poisse 
siirduvad laiali ja kekku võidakse tulla 
vahest ainult laagriks, paljud ei saa se- 
dagi. 

Rühma kodu ruumid kaunistada pidu- 
liku ilme saavutamiseks rohelisega, tuua 
lili ja kaseoksi ruumi, millel on tähtsus 
ka vanade kommete austamiseks. Tavali- 
selt elutu ruum on sellega muutunud palju 
rõõmsamaks. 


Kõike eelpool loetletut ei saa läbi viia 
üks üksus, vaid võtab enesele seda, mida 


ta suudab läbi viia vastavalt oludele. 
Minimaalsemas ulatuses aastapäeva koon- 
dus sisaldaks järgmist: 


Pidulik avatseremoonia, aastapäeva 
kõne, tõotuse (resp. lubaduse) andmine, 
lühike sõnavõtt uutele täieõiguslikele liik- 
metele, talvise töö kokkuvõte ja üldsuund 
suviseks tegevuseks, tunnustusväljendiste, 
auhindade jne. jagamine, lõpptseremoonia; 
siis ettekanded, võimaluse korral teelaud, 
lõkketulele minek, lõkketuli ettekannete 
ja keskusteluga. Siin peaksid saavutama 
sooja sideme rühmaga koolist lahkujad 
noorkotkad, et nad ei läheks rühmale 
kaduma. 


Ühtlasi oleks soovitav, kui mõni üksus 
kes on midagi algupärast leidnud, mis vää- 
riks üleriiklikku levikut nk. aastapäeva 
pühitsemiseks, sellest kirjutaks käesole- 
vas ajakirjas. 

Nii saavutaksime kindla korra aasta- 
päeva pühitsemiseks, tekiks traditsioon. 


Uus raamat noortele. 


Noorte Kotkaste Peastaabi 
mus järjekordse kirjastusena .,Noor- 
kotka mängude käsiraamat“. 
Raamatu koostasid noortemagistrid E. 
Vardja ja V. Hiir, joonised valmistas 
noortemagister R. Lahi. Raamat koosneb 
kahest osast: I. Sisemängud ja II. Väli- 
mängud. -Sisemängude osa sisaldab tu- 
baseid mänge, mis on kohandatavad ka 
mängimiseks kooliõuel ja oma mitme- 
kesisusega võivad ka sisustada noorte 
koosviibimisi, olgu see siis noorte koon- 
dustel, koolis võimlemistundidel või vahe- 
tundidel. Arvult on sisemänge 277. Väli- 
mängude osa sisaldab 110 mängu. Antud 
mängud on puhtal kujul maastikumängud 
ja sellistena viivad noori loodusse, mä- 
gede ja jõgede juurde, metsatihnikusse 
ja põldude vahele. Siit peaksid oma töö 
mitmekesistamiseks ammutama rikkalikku 
materjali riigikaitse õpetuse juhid nii koo- 
lide kui ka vastavate noorteorganisatsi- 
oonide töös. 


poolt il- 

Noorkotkad kodukultuuri tööle! 
J. Sander. 


Kodukultuuri tõstmine on kujunemas 
üldrahvuslikuks aktsiooniks. Kodu on 
rahva süda. Meeldivas ja elujaatavas 
kodus areneb kaunihingeline ja teguvõi- 
mas noorus, kaunis kodu on kohaks, mis 
köidab ja tiivustab ettevõtlikkusele. Ük- 
sikkodu kultuurilisest ilmest oleneb rah- 
vuskultuuri üldilme — oma kodu kaunis- 
tades kaunistame kodumaad ja 
õilistame eneste tulevikku. ° 


oma 


Koduümbruse kaunistamine on mitme- 
külgne tegevus ja eeldab edukaks aren- 
damiseks mõningaid oskusi. Asja alga- 
tajaiks ja arendajaiks peaksid seetõttu 
loomulikult olema noorkotkaste vanemad 
juhid, kelledel kirjanduse kaudu vasta- 
vate teadmiste omandamine ei tohiks teha 
Praktilisi oskusi ammutame 
kõige edukamalt pideva kaastööga kooli- 
aia korraldamisel. 


raskusi. 


Noorkotkad 
kevadisel aia- 


tööl. 


Kodukultuuri arendamine peab algama 
elamute välisilme ja koduümbruse kor- 
raldamise ja kaunistamisega. 

Noorte Kotkaste organisatsioonidel on 
kodukultuuri arendamiseks avaraid või- 
malusi, sest on ju nendesse koondunud 
meie noorsoo aktiivsem ja arenenum osa. 
Pealegi on Noorte-Kotkaste orgide liik- 
med juba oma eesmärkide kaudu kõige 
tihedamalt seotud kodukultuuri arenda- 
mise ülesannetega. (N. K. põhimäärused 
S 2 punkt 1 ja 2) Pole seepärast midagi 
väärikamat eriti maanoorele-noorkotkale 
kui kaasa aidata maaelu kultuuriliseks 
arenguks ja omandada kodukaunistuse 
mitmekülgses tegevuses põllu- ja aiama- 
janduslikke oskusi ja tulunduslikku mõt- 
lemisviisi koos esteedi hingeõilsusega. 


Noorkotkaile vajalike teadmiste ja os- 
kuste edasiandmine võiks toimuda rühma 
juurde asutatud aiandusringi koondistel, 
kui kogu rühm pole kodukaunistamise. 
küsimusist huvitatud. | 

Aiandusringi .koonduksid 
need, kellede kodudes vastavad tegeliku 
töö võimalused olemas. Muidugi poleks 
takistatud ka teiste “asjahuviliste osavõtt 
ringi tegevusest. Tegelike tööde harjutus- 
kohaks on ringiliikmeil igal juhul kasu- 
tada kooliaed ja kooliümbrus, kus ring 
peakski oma esimesed tegelikud kodu- 
kaunistuse tööd korraldama. 

Ringi moodustamisel on muidugi esi- 
joones vaja koostada tegevuskava. See 
koosnegu — teoreetilisest ja praktilisest 
osast. Kui esimese ülesandeks on tead- 


esijoones: 

miste omandamine, siis teine peab või- 
maldama nende teadmiste rakendamise 
oskuste omandamiseks. 

Kodukaunistuse töökavva võiksid kuu- 
luda: 1. Üldiste sihtide selgitamine vasta- 
valt ringi liikmete eale ja vaimsele aren- 
gule. 2. Kodukaunistamise eeldused: a. 
hoonete asetus ja sellest tingitud kodu 
üldilme, b. majandusõu ja elamu. 3. Ma- 
jandusõue korrashoid. 4. Puiestee — 5. 
Tarbepuistu — 6. Elamu ümbruse kaunis- 
tamine: a. aluseid, b. planeerimine, c. 
d. puhkekohad. 
7. Taimmaterjali muretsemine, istutus ja 
hoolekanne. 


muru ja taimmaterjal, 


Koostatud kava on üldine ja laialine, 
ning selle teostamine nõuab aastaid. Rin- 
gijuhi ülesandeks on koostada üksikasja- 
line ja kohapealsetele oludele ja tingi- 
mustele vastav tööplaan. Kui see käes- 
olevaks kevadeks haarab ainult majan- 
dusõue eraldamise ja puiestee istutamise 
küsimusi, siis on sellegagi tubli samm 
edasi jõutud üldise kodukaunistuse pikal 
teel. 

Kava teostamist võib edukalt siduda 
noorkotkaste aedniku ja loodusteadlase 
erikatsete ettevalmistusega. Seega võimal- 
dub väärikat kodukultuuri tööd viia ühen- 
dusse organisatsiooni tegevusega ja luua 
tihedam side seltskonnaga. 


Asja edustamise huvides on otstarbe- 
kas korraldada ringi liikmete vahel kodu- 
kaunistamise võistlusi ja päevi. Viimaste 
kavas võiks olla tutvumine ringiliikmete 
töösaavutustega, tehtud töö ja omandatud 
teadmiste ja oskuste hindamine ja ergu- 
tuspreemiate jagamine vastava kirjanduse 
ja tööriistade ning taimmaterjali näol. 

Preemiate hankimise võiksid korral- 
dada Sõprade seltsid hoolekogude ja koo- 
lide kaudu. 


Kodukaunistuse ringide juhtidel on 
teadmiste omandamiseks kasutada roh- 
kesti vastavasisulist kirjandust. Nimetak- 
sin vaid Eesti Maanaiste Keskseltsi kirjas- 
tusel ilmunud Kauri-Mühlbergi ,Kodu- 
kaunistus“, hind 25 senti, V. Kiisleri 
»Talu- ja koduaia asutamine“, hind 75 
senti ja Dr J. Porti ,Iluaiad ja koduümb- 
ruse kaunistus“, hind 1 kroon. 

Koostöö aianduse konsulentidega ja 
teiste kohapealsete maanoorte- ja aian- 
dusringidega on tööle igati tuluks. 


Noortelt loodetakse palju, sest nad 
suudavad palju. Olen veendunud, et ka 


Eesti kodu kaunistamisel noored ei jää 


pealtvaatajaiks, vaid asuvad noorkotka- 
liku ettevõtlikkusega oma kooli ja kodu 
kaunistamise tööle juba käesoleval keva- 
del. Selleks jõudu! 


A AE KIRS USE SUU 


Välismaale sõitmiste asjus 


on noortel kotkastel maksev Peavanema 
poolt maksma pandud järgmine korral- 
"dus: Noorkotkad, soovides sõita välis- 
maale kas gruppides või ka üksikult ja 
soovides selle juures minna noorkotka 
vormis või kanda välismaal noorkotka vor- 
mi, peavad selleks küsima luba peastaa- 
bilt. Peastaap annab noorkotkaste vor- 
mis välismaale sõiduks loa ainult siis, 
kui peastaabile on esitatud sõidu täpne 
maršruut, sõidu eesmärk ja esitatud täp- 
sed andmed sõitjate koosseisu üle. 


Mitmel puhul on ilmsiks tulnud, et ük- 
sikud noorkotkad ja ka mõned juhid on 


astunud ühendusse välismaade noortetege- 
lastega, kes omakorda pöörduvad päri- 
mistega peastaapi. Teadupärast paneb 


Noorte Kotkaste põhimääruste 8 175 välis- 
maise esindamise peastaabi peale. 


Kuna 
aga peastaap pole informeeritud ette, tu- 
leb temal seletada, et neil juhtudel on te- 
gemist eksitusega, või teisi selgitusi tuua. 
Kõike seda arvestades on küll soovitav 
juba enne välja selgitada, kas välismaale 
minek võib teostuda oma organisatsiooni 
poolt, ja alles siis sidemeid luua välis- 
maade tegelastega. Seegi sündigu aeg- 
sasti, kuna ka peastaabil enamikus enne 
seisukoha võtmist riiklike keskasutistega 
tuleb läbirääkimisi pidada. 

Laagrist ja telgi sisustamisest. 


Noortemagister K. Liping. 


Veel paar kuud ja käes on tulisem 
laagriaeg. Juba on meeled pinevil laagri 
ligemaist kavatsusist — kunas? kuhu? 
kui kauaks? kuidas korraldada? kulud? 
— sada küsimärki on pillutud segamini. 
On ka viimane aeg neile, kes kavatsevad 
üldse laagrit korraldada. Ja miks mitte? 
Täiesti mõistmatu on teguviis, kui rühm 
ei kavatse suve jooksul üldse iseseisvalt 
minna laagrisse või mõnest suuremast 
laagrist osa võtta. Kogu rühma töö tun- 
dub siis nagu pikk koondus ilma män- 
guta. Kõigil on aga teada, mis tähendab 
koondus mänguta. 


Petseri all-laagri kahekordsed voodid 
I üldlaagris. 


Laagritarkus? See käseb väli- 
olukorras antud võimaluste otstarbe- 
kohase kasutamisega end seadasisse 
nii mugavalt kui võimalik. 

Väär on arvamine, et laager nõuab oma 
ideaalkujus diogeneslikku lihtsust, et 
laagrisse minnakse end karastama nälja, 
raskuste ja kannatustega. 

Naerame muidugi niisuguse Juku üle, 
kes laagrisse tahab kaasa vedada kogu 
oma koduse sisseseade, arvab, et ilma 
selleta ei saa kuidagi läbi — kui seda 
kõike pole, siis on elu laagris ikkagi suur 
raskuste kannatamine. 

Jah-ah, ütleb aga suur Juku, meie ei 
võta midagi ülearust — ainult selle võ- 


tame kaasa, mida vajame ja milleta ei 
saa läbi laagris. See tarviline paariks 
nädalaks mahub vabalt ühte korralikku 
seljakotti. 

- Nii mugavalt kui võimalik — 
see põhimõte tingib, et peame laagriski 
omama harjumusena vajalikuks saanud 
tarbeasju ja mööblit — tooli, voodi, riiuli, 
laua, riidenagi jne. Kodunt me neid kaa- 
sa ei võta. Jääb üle võimalus valmis- 
tada kõik laagris. Koduse mugavuse saa- 
vutamine nõuab seda. Kaob küll või- 
malus laiskuses tunda heaolu, kuid ku- 
nagi pole võrdne selline heaolu töös saa- 
vutatud mugavustundega. Kui arvesta- 
da tõusvat enesetunnet — läksin kodunt 
ilma milletagi, ehitasin ise endale kõik 
vajaliku —, sellega on saavutatud suurem 
võit. Teame, milline tunnustatud koht on 
antud loovale tööle kasvatuses. 

Juba kolm ööd-päeva olla laagris, on 
meil täiesti mõistetav, et sisustame telgi 
kõige tarviliku ,,mööbliga“. Iseasi mui- 
dugi, kui meil rännak- või ööpäevalaag- 
rid — kui selline pole ette nähtud just 
telgi siseehituste õppimiseks —, seal val- 
mistame ajutise küljealuse oksist või rii- 
dest. 

Laagrites meil enamalt jaolt on tar- 
vitusel K. L. telgid. On huvitav ära 
märkida suurt edu telkide siseehituste 
alalt, võrreldes esimeste laagritega. Prak- 
tiseeritakse mitmesugust siseehituste pai- 
gutamist, ehitusviisi ja töö põhimõtteid. 
Loomulikult peavadki need jääma vabaks 
otstarbekohasuse ja "kohapealsete võima- 
luste piires. Kirjeldan allpool mõningaid 
võimalusi, mis kogemuste järgi on osu- 
tunud kasutamisväärsemaiks. 

Siseehituste paigutamist määrab suu- 
resti "telgi elanike arv. Nelja inimest 
telki paigutada on kõigiti lihtne, jääb ruu- 
mi küllaldaselt vabaks. Kunstlikum on 
mahutada telki kümmekond poissi. Siin 
on võimalused täiesti piiratud: on para- 
tamatu kogu telk ehitada täis magamis- 

asemeid. See pole enam normaalne. Küll 
on aga võimalik kaheksale poisile teha 
asemeid üsna ruumikalt. Selleks on ots- 
tarbekohane ehitada telgi tagumisse ossa 
kahekordsed voodid (joon. 2 ja 3). Ees- 
poolsesse telgi ossa ühele poole ehitada 
kolmekordsed riiulid, kus pealmine riiul 
täidaks laua ülesandeid, ja teisele poole 
diivan“ ning selle taha alus kohvrite 
jaoks (joon. 4). Seljakotid lasevad end 


tavad sisselõiked (joon. 5 ja 6), siis si- 
duda nööri või traadiga. Traatsidemed 
mähitakse enne sedavõrd lõdvalt, et nad 
annaksid pulgaga keerates parajasti pin- 
gutada. Nii võib ka ilma eriliste sisse- 
lõigeteta traatsidemetega puid tugevasti 
ühendada. (Riiuli ehitamisel!). .Voodite 
põhjad punuda nöörist (igale voodile um- 
bes 15—18 m nööri). Hoopis tülikam on 
suure arvu voodite paigutamise juures 


sisselõige otsapuukla 


i 


A 


jalal 


paigutada voodiotsade külge. Ühekord- 
sete voodite paigutamine selgub joon. 1. 
Niisuguse paigutamisega jääb ruumi 
ka liikumiseks: telgi korrastamiseks, vih- 
mase ilmaga telgisviibimiseks jne., telk 
pole mitte maast laeni täis jämedaist tei- 
baist magamislavasid, kus poistel ei jää 
võimalusi õhtul isegi lahti rõivastuda. 
Ehitusmaterjal valitagu alati küllalda- 
selt tugev. Kalduvus on rohkem teha 
nõrku ehitisi, mis ei suuda täita määra- 
tud ülesandeid. Voodijalgadeks ja kül- 
jepuudeks sobivad ümmargused roikad 
5—8 sm läbimõõduga. Voodiehitamisel on 
kasulik puude ühendamiseks teha vas- 


A ay niet 


Üpnsiku voodi k 


kasutada valmislaiusega voodiKotte, mil- 
lest aetakse voodi küljepuud läbi. See 
on üksikvoodi juures küll praktilisem. 
Nöörist punutud voodipõhjale asetada õhu- 
keselt täidetud voodikott on tarvitatavaim 
viis. 

Kõrvuti paigutamisel on voodi paras 
laius 50 sm. Nii mahub telgi laiusesse 
6 voodit. Laiema voodi järele pole hari- 
likul poisil tarvidust. Ülemise korra voo- 
ditele tuleb panna kahele poole äärepuud, 
et magaja üle voodi ääre maha ei veereks. 
Selleks ulatugu voodi äärmised jalad üle 
voodikoti; nende külge kinnitatakse ääre- 
kaitse. Ülemisele korrale minekuks so- 

bib nöörredel. Alumised voodid ärgu 
olgu maapinnast üle 25 sm kõrgel, võtab 
asjata telgis ruumi. 


Saabaste, käterätikute ja riiete pane- 
kuks tuleb leida vastavalt sobivad kohad 
ja alused. Riideid saab nägusalt asetada 
riidepuude abil. Telgi harjapuu külge 
võib siduda kepid paralleelselt, millele 
võib asetada ööseks käterätte ja siduda 
konksud riiete riputamiseks. Riiulite val- 
mistamiseks tuleb valmistada 1,5—2 sm 
jämedusist pulkadest matid, riiuli pik- 
kused ja laiused (laius on parem teha 
kahe matiga, kumbki matt 50—60 sm lai). 
Punuda kas nööri või peenema traadiga 
(joonis N.K. käsir. III, 1k. 44). 


Toidunõusid pole sugugi soovitav ma- 
hutada elamistelki ega ammugi telgi kõr- 
vale välja. Nende jaoks peab ruum olema 
köögitelgis, kuhu ehitatakse vastavad alu- 
sed. Hädapärast võib neid ju mahutada 
telgis riiulile, kuid siis kaetagu kuiva räti- 
kuga. 


Siseehituste valmistamine on suur ja 
küllaltki aeganõudev töö, kuid väärtuslik 
sedavõrd, et ei saa üheski rühma laagris 
sellest teise tegevuse arvel mööda min- 
na — see tuleb laagri aja- ja materjali- 
arvestuses ette näha. Küll on aga suu- 
remais laagreis, kus aeg muuks otstar- 


beks rakendatud ja materjalisaamine pii- 
ratud, otstarbekohane valmisehitisi võtta 
kaasa, kui transport seda võimaldab. 


Ärgu mindagu ehitisiski liiale: mida 
pole tegelikult vaja, seda dekoratiivese- 
mena valmistada pole mõtet. Milleks 
teha pool päeva sepist, et keerata traadist 
rippuvaid ,,kroonlühtreid“, kui küünalt põ- 
letatakse ikkagi laual liikuval alusel? 
Milleks teha ajalehehoidja või kella alus, 
kui ajalehed on laual ja vastav alus ku- 
nagi kella ei näe? Kodunt pakime selja- 
kotti vaid vajaliku varustise, nii olgu 
laagriski iga valmistatav ese tingitud tar- 
vidusest. 


Sageli on peetud suurt võitlust laagri- 
ehitiste juures naelte vastu. Hinnata tu- 
leb väga neid töid, mis tehtud naelu tar- 
vitamata, kuid pole põhjust ka naelu 
põlata. Kui naelte tarvitamine osutub 
mõnes kohas täiesti otstarbekohaseks, siis: 
pole traadiga või nööriga pusitud ühen- 
dus millegagi eelistatavam. Ka naelte 
õiget tarvitamist tuleb õppida. Iga nael, 
mis löödud, peab täitma ülesannet, sa- 
muti kui iga traadist keeratud side või 
nööriga tehtud ühendus. 


Kõik töö ja tegevus, mis võetakse ette. 
laagris, rajanegu põhimõttele muuta laag- 
rielu mugavamaks) ja meeldivamaks. 


Laagrikäru — vajalikum ese rändlaagrites. 


Rühmad, kes kavatsevad eeloleval 
suvel korraldada rändlaagreid, püüdku 
hankida või ise valmistada laagrikäru. 


Laagrikäru on sobivaimaks abinõuks 
laagrivarustise transporteerimisel. 

Noorte rivilisest kasvatusest. 


Leitnant A. Tannia. 


Noorkotkaste liikumiskasvatuse käsit- 
lus kuulub õieti N. K. käsiraamatu IV 
osa sisukavva. Ent kuna nimetatud käsi- 
raamatu ilmumine võib teostuda alles 
tuleval aastal, siis pidasime vajalikuks 
avaldada alljärgneva kirjutise, et seega 
noorte juhtidele pakkuda tõhusaid juhen- 
deid rivialal tegutsemiseks. 


Toimetus. 


Noorte Kotkaste organisatsioonis on 
soovitav kasutada rivi alal samu võtteid 
ja tegevusi nagu kaitseväeski (, Jalaväe 
eeskiri I osa“, ,Jalaväe rivi“, kv. staabi 
VI osak. väljaanne 1933. a.), sest need 
võtted on lihtsad ja otstarbekohased. Kas- 
vavad ju noorkotkastest hiljem kaitse- 
väelased ja kaitseliitlased, kes edaspidi 
saavad kasutada noorte organisatsioonis 
õpitud rivilisi võtteid. 

- Kuna nim. eeskiri vahest kõigile pole 
kättesaadav, siis allpool on toodud noor- 
tele enamtähtsate rivivõtete üksikasjaline 
kirjeldus. 


1. Riviline tegevus sünnib poi- 
sioma algatusel (tervitamisel, 


esinemisel, käitumisel) ise- 
seisvalt. 

2. Riviline tegevus sünnib 
käskluste ja leppemärkide 
järgi. 


Märge: Käsklus jaguneb eel- ja 
täitekäskluseks. Eelkäsklusega märgitakse 
toiming, mida on vaja täita. Eelkäsklus 
hääldatakse pikalt ja selgelt. Täitekäsk- 
lusega määratakse täitmise algemoment. 
Täitekäsklus hääldatakse järsult, kõlavalt 
ja energiliselt, eraldades teda eelkäsklu- 
sest märgatava ajavahemikuga, 
»Edasi — Marss!" 

Leppemärk on juhi tahte väljen- 
dus mingisuguse varem kokkulepitud mär- 
gi abil (näit. käsi ülestõstetult — tähele- 
panu). Leppemärkidest lähemalt N. K. 
Peastaabi Teadetes nr. 2. Ik. 17. 


näit. 


Rivilise tegevuse ja õpetamise võime 
jagada kahte ossa: 


1) üksiktegevus — iga noor harjutab 
rivilised võtted üksinda selgeks; 


2) koondtegevus — üksikult selgeks- 
õpitud võtted ja tegevused 
täidetakse salga, rühma, malevk. ja ma- 
leva koosseisus. 


rivilised 


Rivivõtete õpetamine ja kasutamine. 


Õpetamist tuleb alata lihtsamaist tege- 
vusist poistega üksikult meeles pidades, 
et üksikõppus on rivilise õppuse edukuse 
alusmüüriks. 

Kui teatud riviline võte on juba kätte 
õpitud, siis võib minna järgneva tege- 
vuse juurde. Varemõpitud võtteid tuleb 
korrata, nii et nad hiljemini muutuksid 
harjumuseks. — Algul õpetada ilma käsk- 
luseta, et poiss omandaks teatud tege- 
vuse õieti; kui see on toimunud, võib 
tegevust täita käskluse abil. 

Kui rivilised võtted üksikult on sel- 
geks õpitud, siis võib neid harjutada 
üksuse koosseisus. Vead, mis poistel 
esinevad, tulevad parandada. Õpetamisel 
hoolitseda,. et õppus ei muutuks koorma- 
vaks, vaid et see ergutaks ja rõõmustaks 
põisse. 

Rivilist õppust korraldada salga ja 
rühma koondusil 10—15 min. vältel. Suu- 
remad rivilised esinemised toimuvad koha- 
likel ja üleriikliku tähtsusega tähtpäe- 
vil (näit. Võidupühal jne.). 


Üksiktegevus. 
1. Seisang. 


Hea seisang ja õige kehahoid paigal 
ja liikumisel on poisi väärika esinemise 
ja noorkotkaliku välimuse peamiseks tun- 
nuseks. Kehahoid ja seisang annavad pil- 
di ka poisi üldisest kehalisest arene- 
misest. Sellepärast laitmatut seisangut 
tuleb harjutada igal sobival juhul. 

Valvelseisang. Põhiseisanguks on Sammu pikkus ega kiirus pole määratav. 
valvelseisang, missugune võetakse üksik- Liikumise algamiseks vabasammu an- 


esinemistel ja rivis käskluse järel 
»Valvel!“ ning iga eelkäskluse järel. 

Valvelseisangus seista sirgelt ja täiesti 
liikumatult; — jalakannad koos, põiad 
ühel joonel ja ühepalju väljapoole pöö- 
ratud, moodustades umbes 60° nurga; 
— jalad põlvest sirged ja pingutuseta; 
— keha sirge, keharaskus lasub ühetasa- 
selt jala kandadel ja pöidadel, õlad ühe- 
tasaselt alla lastud ja veidi tahapoole 
tõmmatud, rind vabalt ees; — käed va- 
balt alla lastud, peopesad sissepoole pöö- 
ratud, sõrmed koos ja kergesti kõverda- 
tud, käepäkk ja sõrmeotsad puudutavad 
reit, keskmine sõrm asub püksiõmbluse 
kohal; — pea püsti, lõug kergelt tagasi 
tõmmatud nii, et pea ja kael asuksid 
püstloodis ühel sirgjoonel, suu kinni, vaa- 
de ette suunatud. 


Valvelseisang võetakse — silmapilkselt 
ja järsu liigutusega. 
Vabaseisang. .Täidetakse käskluse 


järel , Vabalt!“ 
Hoida keha vabalt ja lasta parem 
jalg nõtku; — võib liigutada pead ja 


pikemaajalisel seisul viia keharaskus 
ühelt jalalt teisele; jalgu paigalt mitte 
ära tõsta. 3 


»Kohendu!“ — Võtta vaba seisang. 
Võib kohalt lahkumata kohendada riideid 
ja kaasasolevaid asju. 

Kohendumine lõpetatakse käsklusega 
»Kohendumine lõpetada!“, mille järel jää- 
dakse vabaseisangusse. 

Rivitult!“ Võib lahkuda kohalt, 
istuda ja jutelda. Viibida pealiku või 
õppuse korraldaja läheduses, nii et oleks 
võimalik kiire kogunemine. 

»Paigale!“ Asuda kiiresti endisele 
kohale ja jääda vabaseisangusse. 


2. Liikumine ja peatumine. 

Liikumine rivis toimub vabasammu ja 
taktsammu (suuremate poiste juures võib 
tarvitada ka valvelsammu). 


Vabasammu kasutatakse 
halbadel teedel, 


rännakul, 


üleminekul sildadest. 


takse käsklus ,Edasi — Marss!“ 

Liikuda nagu kellelgi soodsam, hoida 
pea püsti ja rind kõrgel, et soodustada 
hingamist. Sammu takti pidamine ei ole 
nõutav. Võib kohendada riideid ja kõnel- 
da. Oma kohalt mitte lahkuda. 


Taktsamm. Kasutada kõigil harilikel 
liikumisil ja rännakuil. 


»Taktsammu — Marss!“ 


Alata liikumist vasaku jalaga, hoides 
kere ja pea sirgelt, liigutades käsi va- 
balt sammu taktis. Sammu pikkus vas- 
tavalt poisi suurusele umbes 60—80 sm 
— sagedus 120 sammu minutis. 


Valvelsamm. Kasutada ainult suure- 
mate poiste juures. 


»Valvelsammu — Marss!“ 


Viia kergesti kõverdatud vasak jalg 
ühes keha raskusega ette ja panna 80 sm 
kaugusele paremast jalast kogu tallaga 
maha, surudes sellega vasaku põlve sir- 
geks ja kandes keharaskuse vasakule 
jalale. Jalga tõsta ainult niipalju, kui on 
vajalik sammu pikkuse saamiseks; jala 
tõstmisel hoida saapanina kergesti alla 
ja väljapoole. Selle järel teha samm pa- 
rema jalaga samuti ja jaikata liikumist. 
Kere ja peahoid nii nagu kirjeldatud val- 
velseisangu juures. Käed liiguvad sammu- 
taktis pingutuseta umbes võöökoha kõr- 
guseni ette ja väljasirutatult taha, sõr- 
med on kergesti kõverdatud. Sagedus 120 
sammu minutis. Tarvitatakse paraadidel ja 
üldistel esinemistel. 


paigal — Marss!“ 
Märkida sammu takti paigal jalgade 
tõstmise ja mahapanemisega. Tõusva jala 
kand tõsta maasoleva jala poole sääre 
kõrguseni ja selle kõrvale, saapanina kal- 
lutada tõstmisel veidi allapoole. 
Liikumisel käsklus antakse jala maha- 
panekul, seejärel teha teise jalaga veel 
samm ja alata järgmise jalaga sammu 
märkimist paigal. 

»Otse — Marss!“ 


Täitekäsklus antakse vasaku jala all, 
pärast seda teha parema jalaga veel üks 
samm paigal ja jätkata edasiliikumist 
vasaku jalaga, vastavalt sellele, kuidas 
liiguti enne käsklust ,Paigal — Marss!“ 

nS eis!“ 

Täitekäskluse järel teha järgmise ja- 
laga veel üks samm, panna tagaolev jalg 
sammu taktis teise kõrvale ja jääda lii- 
kumatult valvelseisangusse. 

Üleminek ühelt sammuliigilt teisele 


teostatakse käskluste järel ,Takt- 
sammu — Marss! »Valvel- 
sammu — Marss!“ Vabasammu 
— Marss!“ 


Üleminekul taktsammult valvelsammu- 
le või ümberpöördult täitekäsklus antakse 
vasaku jala mahapanekul, mille järel 
tehakse veel üks samm endisel viisil ja 
alatakse liikumist vasaku jalaga uuel 
sammul. 

Vabasammult minnakse esiteks takt- 
sammule ja sellelt valvelsammule. 


Väiksemal kohamuutmisel antakse 
käsklus ,kaks (kolm, neli jne.) 
sammu edasi (tagasi, paremale, vasa- 
kule) — Marss!“ 

Liikumine edasi ja tagasi sünnib takt- 
sammul, peatumine ilma käskluseta. 

Liikumisel paremale (vasakule) astuda 
samm parema (vasaku) jalaga, panna 
vasak (parem) jalg kiiresti parema (va- 
saku) juurde ja niiviisi jätkata liikumist, 
kuni on tehtud määratud arv samme. 

Pärast peatumist valvelsei- 
sangusse. 


jääda 


3. Pöörded: 


Parem (vasak) — Pool!” 
Paigal. 


Täitekäskluse järel pöörata kiiresti 
parema (vasaku) jala kannal ja vasaku 
(parema) jala ninal */4 ringi paremale 
(vasakule), ühes pöördega panna tagaolev 
jalg järsult eesoleva jala kõrvale; pärast 
pööret jääda valvelseisangusse. 

Kogu pööre täidetakse ühe võttega; 
pöörde ajal käed jäävad liikumatuiks. 


Liikumisel taktsammul. 


Täitekäsklus antakse selle jala maha- 
panemisel, kuhupoole pööre tehakse. 

Ühes järgmise sammu astumisega va- 
saku (parema) jala ninal 1/4 ringi pare- 
male (vasakule) üheaegselt pöördega siru- 
tada välja parem (vasak) jalg sammuks 
uues suunas ja jätkata liikumist. 

Pöörde tegemisel jalad põlvist ei kõ- 
verdu, käte liikumine jätkub endiselt. 

Liikumisel vabasammul ja jooksul pöö- 
re täidetakse vabalt. 

Valvelsammul ja sammumisel paigal 
pöördeid ei tehta. 


Ümber — Pöör!" 
Paigal. 


Pöörata kiiresti vasaku jala kannal ja 
parema jala ninal 12 ringi vasakule, ühes 
pöördega panna parem jalg järsult va- 
saku jala kõrvale, pärast pööret jääda 
valvelseisangusse. Pöörde ajal käed jää- 
vad liikumatuiks. 


Liikumisel taktsammu. 


Täitekäsklus antakse parema — jala 
mahapanemisel. Teha vasaku jalaga veel 
täis samm edasi, asetada parem jalg 
poole sammu kaugusele vasaku jala ette 
maha, pöörata järsult mõlema jala ninadel 
1, ringi vasakule, viies keharaskuse pare- 
male jalale ja jätkata liikumist vasaku 
jalaga uues suunas täiel sammul. Käte 
liikumine pöördel jätkub endiselt. 


Liikumisel vabasammu ja jooksul pöö- 
re tehakse vabalt. Valvelsammul ja sam- 
mumisel paigal pööret ei tehta. 


Liikumissuuna määramine ja 


muutmine. 
Suunda võib muuta — näidatud suu- 
nas, paremale, vasakule või tagasi; — 
määratud eseme pihta; — juhi järele. 


Näit. 

1) »Suund kiriku torn — Marss!“ 

Eelkäskluse järel jõuda selgusele suu- 
na punktis ja täitekäskluse järel alata 
liikumist määratud suunas. 

2) , Suund minu järele Marss!“ 

Liikuda käskluseandja järel. 

4. Pea paljastamine ja katmine. 


Pea — paljastatakse 
»Mütsid — Peast!“ 

Peakate võetakse peast vaba käega 
(kui mõlemad käed on vabad, siis pa- 
rema käega) järgmiselt: haarata mütsi 
eesmisest ülemisest nurgast, tõsta peast 
ja lasta käsi ühes mütsiga vabalt alla, 
hoides mütsi põhjaga ettepoole. 

Pead kaetakse käskluse järel: ,,Müt- 
sid — Pähe!“ Panna müts pähe ja jääda 
endisse asendisse. 


käskluse — järel 


5. Tervitamine. 
Vormikandjad noorkotkad tervitavad 
üksteist eranditult, kusjuures noorem ter- 
vitab esimesena. 


Tervitamine väljaspool rivi paigal 
sünnib järgmiselt: 

Tervitaja pöördub tervitatava poole, 
võttes valvelseisangu ja asetades käe 
noorkotkalikuks tervituseks (vastavalt kas 
peakattes või ilma) ja jälgides peapööra- 
misega tervitatavat kuni tema möödu- 
miseni. g 

Tervitus algab 4 m tervitatava ees ja 
lõpeb pärast tema möödumist. Tervituse 
juures vaadata tervitatavale silma. 


Tervitamine väljaspool rivi liiku- 
misel: 

Pöörata pea järsu liigutusega tervita- 
tava poole ja vaadata temale silma, üht- 
lasi tõsta parem käsi järsult tervitusasen- 
disse (vastavalt kas peakattes või ilma) 
ja jälgida tervitatavat pea pööramisega; 
vasak käsi jääb liikumatuks. 

Tervitus algab umbes 4 m tervitatava 
ees. Peale möödumist tervitatavast lasta 
käsi järsu liigutusega alla ja pöörata pea 
otse. 

Tervitamine rivis paigal: toimeta- 
takse käskluse järel ,Valvel! Pa- 
remale (vasakule, keskele) vaat!“ 

Võtta valvelseisang, pea pöörata jär- 
sult käskluses tähendatud suunas ja tõsta 
lõug vähe üles, 
silma. 

Tervitatava liikumisel saata teda pea- 
ga ja vaatega. 


vaadates tervitatavale 


Salgapealikud ja neist kõrgemad juhid 
võtavad ühtlasi käe noorkotkalikuks ter- 
vituseks. 

Tervitus lõpeb käsklusega , Otse — 
Vaat!“ Pöörata pea järsu liigutusega otse 
ja jääda valvelseisangusse. Salgapeali- 
kud ja neist kõrgemad juhid lasevad üht- 
lasi käe alla. 


Tervitamine rivis liikumisel: 


Tervituseks antakse käsklus ,Val- 
velsammu-—Marss!, ,Paremale 
(vasakule) vaat!“ 

Käskluse järel ,,Valvelsammu — 
Marss!“ ülkisus algab liikumist valvel- 
sammuga ja käskluse järel ,,Paremale 
(vasakule) — vaat!“ pööravad vasaku jala 
mahapanekul pea järsu liigutusega ter- 
vitatava suunas ja jälgivad teda kuni 
möödumiseni. Käed liiguvad nagu val- 
velsammul. Salgapealikud ja neist kõr- 
gemad juhid tõstavad käe noorkotkali- 
kuks tervituseks. 

Tervitus lõpeb käskluse järel ,,Takt- 
sammu — Marss!“ Pöörata pea järsu 
liigutusega otse, lasta käed alla ja jät- 
kata liikumist taktsammul. — (Järgneb.) 


Noorkotka mängude käsiraamat 


on lastud müügile 
mängud hinnaga 75 senti, välimän- 
gud hinnaga 50 senti, mõlemad osad 
koos kalinguris kr. 1,40. Noorkotkastele 
müüakse raamatuid kaitseliidu tarvetelaos 
hinnaalandusega vastavalt 65 s, 45 s., 
ja kr. 1,20. Raamatu hinna odavusele 
on kaasa aidanud haridusministeerium, 
määrates raamatuaasta puhul selle trük- 
kimiseks toetuse. 


köites — — sise- 

Laagrite kaudu omavahelisi sõprussidemeid 


süvendama! 
Noortemagister V. Hiir. 


Senised noorkotkaste üleriiklikud üri- 
tused nagu õppelaagrid ja üldlaager ei 
võimaldanud küllaldasel määral tundma 
õppida üksteist noorkotkaste juhtidel ega 
sõprussidemeid luua mitmesugustesse ma- 
levatesse kuuluvate noorte vahel. 

See on iseenesest ka täiesti arusaa- 
dav, sest esimestel organiseerumisaasta- 
tel asetleidnud tööhoog ja järjest uute 
teadmiste-oskuste omandamine = suunas 
tähelepanu vaid enesele, kuna naabrist 
oldi huvitatud ainult niivõrd, kuivõrd pak- 
kus huvi tema töö. See nähtus ilmnes 
eriti üleriiklikkudes noorkotkaste ettevõte- 
tes. Polnud seal aega naabritega või 
kaugemategi tegelastega jutuvestmiseks, 
sest suunati kogu hool vaid laagrivõistlu- 
sele. 

Sama on kehtiv ka malevates korral- 
datud laagrite kohta. Korraldati laag- 
reid, mis taotlesid suuremas enamuses 
just laagritehnilist väljaõpet. Muidugi 
otsese õppealalise tegevuse vahepeal toi- 
mus muugi huvitav tegevus, kuid otsene 
rõhk oli asetatud ikkagi väljaõppele. 

Nüüd oleme neist aegadest ja tingi- 
mustest välja kasvanud. Ei tarvitse meil 
erilist muret tunda ei laagrite ega muude 
sellelaadsete ettevõtete korraldamisel, sest 
distsiplineeritud ja noorkotkalikes osku- 
sis vilunud juhtkond ning noored tule- 
vad toime neile antud ülesannetega. Pole 
tarvis vaeva näha poistele lihtsamate võ- 
tete kätteõpetamisega laagri alal, kuna 
õppelaagrites ja üldlaagrites omandatud 
kogemused kanduvad järjest edasi juh- 
tidelt noortele. Seega võime oma ette- 
võtete korraldamisele asuda hoopis mu- 
retumalt kui varem. 

Neid asjaolusid silmas pidades leian, 
et on saabunud aeg asuda omavaheliste 
sõprussidemete süvendamisele. Meie ju- 
hid peame tutvuma endi vahel ja seda 
võimaldama ka poistele. Muutugu poi- 
sid teadlikuks sellest, et nende salk, rühm 


ja malev pole ainukesed Noorte Kotkaste 
organisatsioonis, vaid et sinna kuuluvad 
veel neliteist malevat sadade rühmadega 
ning kümnetuhandese poisteperega. See 
teadmine annab hoogu ja indu edaspidi- 
seks tööks, kuna teatakse, et meie ei 
tööta üksi, vaid meil on tublisid kaasa- 
töötajaid üle kogu riigi. 

Kuid sellest teadmisest veel üksi ei 
piisa. Astugem otseste sõprussidemete 
loomisele. Kui linnamalevates on võima- 
lik tutvuda üksteisega kõikidel rühmadel, 
siis maamalevates ollakse sunnitud piir- 
duma vaid lähemate naabritega. Ent su- 
vistel matkadel võime läbida kogu Eesti, 
külastades noorkotkaste üksusi ja nende 
laagreid. 

Veel tõhusamaks vahendiks sõprussi- 
demete loomisel on külaliste kutsumine 
laagritesse. See loob meeleolu, ja või- 
maldab otseseid tutvusi. Seepärast ma- 
levate ja malevkondade laagrite puhul 
kutsuge endile külalisi mitmesugustest 
naaberüksustest. Ent seejuures ärgu mõel- 
dagu, et külalised on vabastatud laagri- 
kohustustest ja maksust. Ei, nende kohta 
on kehtivad samad korraldused kui teis- 
tegi laagriliste kohta. 


Külalised toovad laagriõhkkonda uu- 
dust ja värskust, sest kuigi töötame ühis- 
tel tööaladel, siis ometi töömeetodid ja 
võtted on kõikjal tunduvalt erinevad. Sa- 
muti külalised võivad väärikat abi pak- 
kuda uute oskuste omandamisel. Eriti 
on see kehtiv maamalevate kohta, milli- 
sed kõikidel aladel ei suuda sammu pi- 
dada linnamalevatega. Kutsutagu see- 
pärast siis linnapoisse maapoiste laag- 
risse. Las maapoisid imetlevad linna- 
poiste kärmust ja osavust kui ka tehni- 
kat, kuid linnapoisid õppigu tundma, et 
maatöö nõuab tugevaid lihaseid ja are- 
nenud keha, samuti oskusi mitmesuguste 
tööriistade käsitsemiseks. 


Kui ei peeta võimalikuks otseselt küla- 
lisi kutsuda, olgu see siis tingitud isegi 
suurest laagrisse tulijate arvust või mõ=- 
nest muust põhjusest, siis tehtagu vähe- 
malt teatavaks, kus ja kunas toimuvad 
malevate-malevkondade ja rühmade laag- 
rid. Paljud noortejuhid ja noored kor- 
raldavad suvel matku ja rändlaagreid ja 
pole siis võimatu, kui nende teostamisel 
külastatakse ka teepealseid noorte laag- 
reid. Seepärast avaldatagu varakult laag- 

rite ajad ja kohad. 
selleks avatud. 

Nii üldiselt sõprussidemete süvenda- 
mise võimalikkusest laagrite varal. Loo- 
dan, et esildatud mõtted teostuvad käes- 
oleval suvel, nii et sügisel uue värskuse 
ja jõuga tööle asudes neile seltsib veel 
palju ilusaid mälestusi suvest, laagritest 
ja paljudest uutest sõpradest, kellega tut- 
vuti suvistes ettevõtetes: — matkadel ja 
laagrites. 


»Kotka“ veerud on 


Juhtide vormikuub. 


Kõigil vanemail alates vanakotkast ja 
pealikuil alates malevkonna pealiku abist, 
noortemagistreil ning kotkajuhtidel on 
lubatud kanda sinkjas-halli kuube. Kuu- 
be võivad kanda ka malevate lippurid, 
signalistid, rühmade kotkad (haukad) ja 
nende abid, kui nad on täisealised. 


Kuue mood: Inglise lõikes lahtise 
kraega. Pikkus veidi allapoole jalgade 
lahkjoont. Kuuel on üks selja- ja kaks 
küljeõmblust. Kuub käib kinni 
keskkohal nelja suurema nööbiga, vasak 
hõlm parema peale. Kuue rinna peal, 
rinnataskute ja küljetaskute vahel on 
õmblus, mis kuue eestpoolt taljesse tõm- 


rinna 


bab. Kuue seljaõmblus lõpeb pihast all- 
pool lõhega, mille vasak serv kuni 5 sm 
laiuselt käib parema serva peale. Talje 
kohal on kuuel samast riidest 
kanditud 4 sm laiune vöö, mis eest pand- 
laga kinni käib. Vöö ots lõpeb nurgaga, 
mis ühe rõhknööbi abil kinni nööbitakse. 


peale- 


Taskud — rinna- ja küljetaskud — 
on pealeõmmeldud ja kinninööbitavad 
nende suid katvate klappidega. Rinna- 
taskud algavad ülemise nööbi kõrguselt ja 
on poolümmarguste soppidega, tasku peal 
on 4,5 sm laiune volt. Rinnatasku klapid 
on topeltvõlvi kujulise äärelõikega. 

Küljetaskud on lõõtsataoliselt peale: 
õmmeldud, algavad alumise nööbi kõrgu- 
selt ja lõpevad kuue alumisest äärest 
5 sm kõrgusel. Küljetaskud on alt laiemad 
kui ülevalt, olles alumise ja ülemise ääre- 
ga vahekorras 5:4. Küljetasku klappide 
ääred on sirge lõikega. Klappide laius on 
1/3 tasku kõrgusest. Küljetaskutel, klapi 
all eespoolsel äärel, tasku sirgena hoid- 
miseks on veel üks varjatud nööp. 

Varrukad on sama avarate peale- 
kanditud 10 sm laiuste värvlitega. Värvli 
õmblus asetseb kohakuti varruka omaga, 
värvlil on kaks vähemat nööpi peal. 


Õlakud on kuuel kuuega samasugu- 
sest riidest. Õlaku laiem ots on õmmel- 
dud varruka õlaõmbluse vahele, kuna 
kitsam ots kinni käib vähema nööbiga. 
Õlaku õlapoolse otsa laius on 6 sm ja 


kraepoolse oma — 4 sm. 

Nööpidena tarvitatakse kuue vär- 
vis luust nööpe. Suurema nööbi diameeter 
umbes 2,2 sm, vähema nööbi diameeter — 
1,4 sm. 

Kuube kantakse noorkotka pluusil või 
valgel särgil mahakäänatud krae ja tume- 
sinise kaelasidemega. 


Harju malevalt ilmus laulude 
kogu. 

Harju maleva väljaandel ilmus lau- 
ludekogu: ,Laule noorkotkastele ja kodu- 
tütardele“ (sari 1), mis sisaldab 14 noor- 
tele sobivat laulu ühes nootidega ja sig- 
naale kolmele pasunale. Viie laulu loojaks 
«on endine Harju maleva vanem dir. Ed. 
Kansa. Lauludekogu / tuleb pidada 
õnnestunuks. 


Rohkem ühtlust noorkotkaste 


kirjastustesse! 
Seni peale peastaabi on teotsenud 
mitmesuguste noorkotkastele määratud 
raamatute ja brošüüride kirjastamisel 


veel mitmed malevad, malevkonnad kui 
ka üksikud noortejuhid. On küll vägagi 
tervitatav noorkotkaste kirjanduse kasv, 
kuid kahjuks sel viisil ometi puudub 
ühtlus ja keskne joon nimetatud välja- 
annetes. 

Lisaks eelmistele hakkavat nüüd ühe 
noorema juhi väljaandel ilmuma sari 
mitmesuguse sisuga brošüüre, mis kuul- 
davasti ka on määratud noorkotkastele. 
"Käsitlemisele kuuluvat: praktilised töö- 
juhendid, mängud, telefoniasjandus, rivi- 


laulud, kokakunst, kalandus, rivi, telgid, 
meie juhtkond jne., kokku kümme eri- 
vihku. 

Tekib aga kahtlus kuivõrd otstarbe- 
kaks osutub see ettevõte. Pealegi loetle- 
tud tegevusalad on leidnud juba käsit- 
lust noorkotka käsiraamatu annetes või 
sžiis vastavates -eriraamatutes hoopis 
seda suudetakse 
pakkuda mõnekümne leheküljelises bro- 
Liiatigi pole nimetatud kirjastu- 
sest informeeritud peastaapi. 

Selline oiukord kirjastuste alal tuleb 
lõpetada, et vältida asjatuid jõu- ja 
ainelisi kulutusi. On midagi kirjastada, 
siis esitatagu käsikirjad tutvumiseks ja 
täienduste tegemiseks peastaabile. Sel- 
lega saavutame ühtluse ja ka teadmise, 
et töö väärib ostmist ja lugemist. Seni 
aga, kuni toimitakse vaid omal käel ja 
paremal arusaamisel, peame suhtuma 
eraväljaannetesse vägagi kriitiliselt. Kuul- 
davasti peastaabilt ongi 
korraldust kirjastuste alal. 


täielikumal kujul kui 


šüüris. 


loota vastavat 


M. 


Toimetuselt. 


Toimetus palub malevate ja malev- 


kondade eeloleval 


staapidelt andmeid 
suvel korraldatavatest noorkotkaste päe- 
vadest, laagritest, pidustustest ja aega- 
dest, mil need toimuvad. Nimelt on kavat- 
susel järgmises numbris ära tuua vastav 
loetelu, et seega hõlbustada vastastikuseid 


külastusi. 

Väljaandja: N. K. Peastaap. Vastutav toimetaja: G. Reial. 
"Toimetuse nõukogu: kol.-Itn. P. Asmus, prof. E. Ein, rektor J. Kõpp, koolinõunik J. Lang, 


dir. V. Neggo, prof. A. Piip ja kol. A. Traksmaa. 


"Toimetus: H. Treial (peatoimetaja), noortemagistrid V. Hiir (tegeereiiets 1430 R. Lahi, 
K. Liping, A. Ohaka ja E. Taks. 


Toimetus-talitus: Tartus, Promenaadi 2, tuba 16, tel. 9-60. 
"Tellimishind : aastas Kr. 1.20, 6 k. — Kr. 0.70, 3 k. — Kr. 0.40. Üksiknumber 15 senti. 


Ajakiri ilmub 12 korda aastas. 


K. Mattieseni trükikoda 0o.-ü., Tartu 1936. 


